
[bookmark: TextBodyBegin]Euroopa Parlament,
–	võttes arvesse Grzegorz Brauni puutumatuse äravõtmise taotlust, mis saadi Poola peaprokuröri 4. septembri 2025. aasta kirjaga, millega edastati Rahvusliku Mälu Instituudi Poola rahva vastu toime pandud kuritegude eest vastutusele võtmise komisjoni (Oddział Instytutu Pamięci Narodowej w Krakowie - Komisja Ścigania Zbrodni przeciwko Narodowi Polskiemu) Krakówi osakonna esitatud taotlus seoses Grzegorz Brauni suhtes alustatud kriminaalmenetlusega; võttes arvesse, et kõnealune taotlus tehti teatavaks Euroopa Parlamendi täiskogu istungil 6. oktoobril 2025. aastal,
–	võttes arvesse asjaolu, et Grzegorz Brauni puhul loetakse, et ta loobus kodukorra artikli 9 lõike 6 kohasest õigusest anda selgitusi,
–	võttes arvesse protokolli nr 7 (Euroopa Liidu privileegide ja immuniteetide kohta) artikleid 8 ja 9 ning otsestel ja üldistel valimistel Euroopa Parlamendi liikmete valimist käsitleva 20. septembri 1976. aasta akti artikli 6 lõiget 2,
–	võttes arvesse Euroopa Liidu Kohtu 21. oktoobri 2008. aasta, 19. märtsi 2010. aasta, 6. septembri 2011. aasta, 17. jaanuari 2013. aasta ja 19. detsembri 2019. aasta otsuseid[footnoteRef:1], [1: 	Kohtuotsus, Euroopa Kohus, 21. oktoober 2008, Marra vs. De Gregorio ja Clemente, C-200/07 ja C-201/07, ECLI:EU:C:2008:579; kohtuotsus, Üldkohus, 19. märts 2010, Gollnisch vs. Euroopa Parlament, T-42/06, ECLI:EU:T:2010:102; kohtuotsus, Euroopa Kohus, 6. september 2011, Patriciello, C-163/10, ECLI: EU:C:2011:543; kohtuotsus, Üldkohus, 17. jaanuar 2013, Gollnisch vs. Euroopa Parlament, T-346/11 ja T-347/11, ECLI:EU:T:2013:23; kohtuotsus, Euroopa Kohus, 19. detsember 2019, Junqueras Vies, C-502/19, ECLI:EU:C:2019:1115.] 

–	võttes arvesse Poola Vabariigi põhiseaduse artikli 105 lõikeid 2 ja 5,
–	võttes arvesse kodukorra artikli 5 lõiget 2, artikli 6 lõiget 1 ja artiklit 9,
–	võttes arvesse õiguskomisjoni raportit (A10-0076/2026),
[bookmark: _Hlk222405545]A.	arvestades, et Poola peaprokurör on edastanud 4. septembri 2025. aasta kirjas Rahvusliku Mälu Instituudi Poola rahva vastu toime pandud kuritegude eest vastutusele võtmise komisjoni (Oddział Instytutu Pamięci Narodowej w Krakowie – Komisja Ścigania Zbrodni przeciwko Narodowi Polskiemu) Krakówi osakonna taotluse võtta ära Poolast valitud Euroopa Parlamendi liikme Grzegorz Brauni puutumatus seoses mitme väidetava süüteoga, mis pandi toime 2025. aastal;
B.	arvestades, et taotluses väidetakse, et 10. juulil 2025 Jedwabnes (Podlaasia vojevoodkond) tehtud raadiointervjuu ajal eitas Grzegorz Braun avalikult ja vastupidiselt faktidele genotsiidi, mille panid aastatel 1941–1944 toime Saksamaa Kolmanda Reichi ametnikud Auschwitzi koondus- ja hävituslaagris KL Auschwitz-Birkenau; arvestades, et väidetav tegu on 18. detsembri 1998. aasta Rahvusliku Mälu Instituudi Poola rahva vastu toime pandud kuritegude eest vastutusele võtmise komisjoni seaduse artikli 55 kohaselt käsitatav süüteona;
C.	arvestades, et taotluses väidetakse, et 14. juulil 2025 Varssavis tehtud veebisaate intervjuu ajal eitas Grzegorz Braun avalikult ja vastupidiselt faktidele genotsiidi, mille panid aastatel 1941–1944 toime Saksamaa Kolmanda Reichi ametnikud Auschwitzi koondus- ja hävituslaagris KL Auschwitz-Birkenau; arvestades, et väidetav tegu on 18. detsembri 1998. aasta Rahvusliku Mälu Instituudi Poola rahva vastu toime pandud kuritegude eest vastutusele võtmise komisjoni seaduse artikli 55 kohaselt käsitatav süüteona;
D.	arvestades, et Grzegorz Braun valiti Euroopa Parlamenti 2024. aasta juunis toimunud Euroopa Parlamendi valimistel ja ta oli väidetavate süütegude toimepanemise ajal Euroopa Parlamendi liige;
E.	arvestades, et väidetavad süüteod ja neile järgnenud taotlus võtta ära Grzegorz Brauni puutumatus ei ole seotud Grzegorz Brauni kui parlamendiliikme kohustuste täitmisel avaldatud arvamuse ega antud häälega protokolli nr 7 (Euroopa Liidu privileegide ja immuniteetide kohta) artikli 8 tähenduses;
F.	arvestades, et protokolli nr 7 (Euroopa Liidu privileegide ja immuniteetide kohta) artikli 9 esimese lõigu punktis a on sätestatud, et Euroopa Parlamendi istungjärkude ajal on Euroopa Parlamendi liikmetel oma riigi territooriumil samasugune immuniteet nagu selle riigi parlamendi liikmetel;
G.	arvestades, et Poola Vabariigi põhiseaduse artikli 105 lõigete 2 ja 5 kohaselt ei või parlamendiliikme suhtes alates valimistulemuste teatavakstegemise päevast kuni tema mandaadi lõppemiseni kohaldada kriminaalvastutust ilma Seimi nõusolekuta ja teda ei või kinni pidada ega vahistada ilma Seimi nõusolekuta, välja arvatud juhul, kui ta tabatakse süüteo toimepanemiselt ja kui tema kinnipidamine on vajalik, et tagada menetluse nõuetekohane läbiviimine;
[bookmark: _Hlk222405989]H.	arvestades, et protokollis nr 7 (Euroopa Liidu privileegide ja immuniteetide kohta) sätesatud puutumatuse eesmärk on kaitsta Euroopa Parlamenti ja selle liikmeid kohtumenetluse eest, kus käsitletakse parlamendiliikme kohustuste täitmise käigus toimunud ja nendega lahutamatult seotud tegevust;
I.	arvestades, et kodukorra artikli 5 lõike 2 kohaselt ei ole parlamentaarne puutumatus parlamendiliikme isiklik eesõigus, vaid Euroopa Parlamendi kui terviku ja selle liikmete sõltumatuse tagatis;
J.	arvestades, et Euroopa Parlament ei ole selle juhtumi puhul leidnud tõendeid fumus persecutionis’e kohta, s.t puuduvad faktilised asjaolud, mis viitaksid sellele, et kohtumenetluse tegelik eesmärk on kahjustada Grzegorz Brauni kui Euroopa Parlamendi liikme poliitilist tegevust;
K.	arvestades, et esiteks ei saa Euroopa Parlamenti võrdsustada kohtuga ja teiseks ei tohi parlamendiliiget pidada puutumatuse äravõtmise menetluse raames süüdistatavaks[footnoteRef:2]; [2: 	Kohtuotsus, Üldkohus, 30. aprill 2019, Briois vs. Euroopa Parlament, T-214/18, ECLI:EU:T:2019:266.] 

1.	otsustab Grzegorz Brauni puutumatuse ära võtta;
2.	teeb presidendile ülesandeks edastada käesolev otsus ja vastutava parlamendikomisjoni raport viivitamata Poola Vabariigi pädevale ametiasutusele ja Grzegorz Braunile.

